 Waxaa kaloo jirta U qayla dhaaaminta Xuska Maalinta Caalamiga ah ee Afka Hooyo oo markii hore ka bilaabatay Magaalada Jabuuti, hadana gaartey Soomaaliya oo dhan sida Muqdisho, Garoowe, Harhgaysa iyo Jigjiga, waxyaabahaas oo dhan waxaa iiga lumay waqti badan, waxaan u daayey dhowriska Afka Soomaaliga danahaygii oo dhan, dad badan ayaa igu nacay oo igu yiraahda maxaa ku daba dhigay Af Soomaaliga adigoo aan Af Soomaali wax ku baran, waxna ku qora Afaf kale, Tacliintaydii hore waxay ahayd Af Carabi, taydii danbane waxay ahayd ilaa PHG Af Ingiriis. 